Fimea olisi antanut toimittajille lääketukkurin toimitusongelmista kertoneen raportin, mutta yhtiö esti sen oikeusteitse.

Helsingin hallinto-oikeus on määrännyt julkiseksi raportin, jonka lääkealan turvallisuusvirasto Fimea laati lääketukkuri Oriolan toimitusongelmista syksyllä 2017.

Fimean tarkastajat seurasivat Oriolan tiloissa syyskuussa yli kahden viikon ajan, miten Oriola selvitteli uuden toiminnanohjausjärjestelmän käyttöönotosta syntynyttä sotkua. Tarkastuspöytäkirja käy läpi Fimean havaitsemia puutteita ja tarkastajien määräämiä toimenpiteitä.